Liberal Alliance står til en stor tilbagegang i valgprognoserne fra DR og TV2

I DR's og TV2's prognoser får partiet fire mandater, hvilket er ni færre end ved valget i 2015.



I 2015 fik partiet 13 mandater.

Liberal Alliance nærmer sig sågar spærregrænsen, idet partiet ligger til 2,3 procent af stemmerne hos DR. TV2's prognose spår partiet til 2,1 procent.

Det står klart klokken 22, hvor 38,1 procent af stemmerne er talt op.



Begge prognoser sender magten over til rød blok fra blå blok.

Flere profiler hos Liberal Alliance kan efter alt at dømme vinke farvel til jobbet i Folketinget.

Først senere vil det vise sig, hvilke politikere der skal se sig om efter et nyt arbejde.



Nye Borgerlige står i prognoserne til at overhale Liberal Alliance, hvad angår mandater. I målingerne står Nye Borgerlige til henholdsvis fem mandater.

/ritzau/